Jērans Pēšons

Hanss Jērans Pēšons (Hans Göran Persson; dzimis ) ir Zviedrijas politiķis, bijušais Zviedrijas premjerministrs un Zviedrijas Sociāldemokrātiskās partijas vadītājs.

Jērans Pēšons ir dzimis Zviedrijā, Sēdermanlandē, 1949. gada 20. janvārī. Viņš studēja Ērebrū Universitātes koledžā (tagad Ērebrū universitāte), bet nepabeidza to, jo pievērsās politiķa karjerai. 20. gadsimta 70. gadu sākumā Pēšons darbojās sociāldemokrātu jaunatnes organizācijā, pēc tam darbojās kā pašvaldības politiķis nelielā pašvaldībā. 1979. gadā Pēšons tika ievēlēts parlamentā, tomēr vēlāk atkal atgriezās pašvaldības darbā. 1989. gadā Pēšons kļuva par skolu ministru līdz 1991. gada parlamenta vēlēšanām, kad sociāldemokrāti zaudēja varu. Pēc atgriešanās valdībā 1994. gadā Pēšons kļuva par finanšu ministru līdz 1996. gadam, kad nomainīja Ingvaru Karlsonu valdības vadītāja un partijas līdera amatā.

Kā politiķis Pēšons raksturojams ar savu oratora talantu. Viņš bieži pats sacer savas runas, vai negatavo tās vispār, publiski uzstājoties. Pēšons arī pazīstams ar savu paskarbo vadības stilu. Laikā, kad viņš strādāja pašvaldībā, Pēšona iesauka bija HSB (Han som bestämmer) - "tas, kurš izlemj".

1949. gadā dzimušie
Sociāldemokrāti
Zviedrijas politiķi
Sēdermanlandes lēnē dzimušie
Zviedrijas premjerministri